Sumpah (lagu Aina Abdul)

"Sumpah" ialah lagu yang yang dirakamkan dan dipersembahkan oleh penyanyi wanita Malaysia, Aina Abdul, yang turut berkhidmat sebagai komposer dan penulis lirik dan dikeluarkan pada 26 Mac 2019. Lagu ini pernah mencetuskan kontroversi seluruh Malaysia kerana ia memberikan gambaran negatif terhadap pesakit skizofrenia, malah Aina turut mendapat kecaman daripada NGO mengenai isu itu. 

Latar belakang
Dalam temuramah bersama mStar Online, Aina Abdul mendedahkan beliau pernah mengalami masalah kemurungan akibat kemunduran kerjayanya selepas menyertai Mentor Legend pada 2014. Aina turut menjelaskan beliau telah melakukan apa yang terdaya untuk membina kerjaya nyanyian namun gagal menyebabkan beliau tertekan dan hilang keyakinan diri. Beliau juga berkata "Sumpah" dihasilkan berdasarkan pengalaman peribadinya selain masalah mental yang dihadapi. Beliau berkata dalam temuramah itu:

Lagu ini dikeluarkan terlebih dahulu sebelum lagu bertajuk sama nyanyian Naim Daniel dikeluarkan sebulan kemudian.

Muzik video
Muzik video untuk "Sumpah" dilancarkan secara rasmi pada 26 Mac 2019, serentak dengan pelancaran singlenya. Ia turut menampilkan pelakon dan pengacara, Qi Razali. Untuk muzik video ini, Aina mengangkat masalah tekanan mental sebagai tema bagi memberi kesedaran kepada masyarakat berhubung perkara itu. Muzik video "Sumpah" difilemkan dalam format hitam putih, berkisarkan tentang seorang isteri penghidap skizofrenia yang membunuh suaminya sendiri selepas mengalami gangguan halusinasi di sekitar kediamannya. Ia diakhiri dengan penakrifan kamus mengenai skizofrenia muncul di skrin sebaik sahaja muzik video bertukar warna hitam.

Kontroversi
Tidak lama selepas dikeluarkan, "Sumpah" menjadi subjek kontroversi apabila didakwa memberi gambaran negatif terhadap pesakit dan penderita skizofrenia. Setiausaha Persatuan Bantuan dan Kesedaran Penyakit Mental Malaysia (MIASA), Zakirah Zakaria menerusi satu kenyataan di laman Facebook pertubuhan itu, mengkritik muzik video itu kerana memaparkan  stereotaip negatif terhadap pesakit mental malah turut bertentangan dengan pesakit skizofrenia. Zakirah turut mendakwa muzik video "Sumpah" tidak sesuai dipertontonkan kepada umum kerana mengandungi unsur yang boleh mengganggu sensitiviti penonton. Menerusi kenyataan itu, Zakirah turut menjemput Aina bertemu dengannya untuk membincangkan perkara itu secara berhemah. Beliau kemudian mengeluarkan kenyataan mohon maaf, namun memutuskan tidak akan menarik balik atau membuat sebarang suntingan terhadap muzik video "Sumpah" seperti yang diminta oleh NGO sebelum ini.

Pada Februari 2020, "Sumpah" sekali lagi mencetuskan kontroversi apabila persembahan Aina di Anugerah Juara Lagu ke-34 menerima kritikan daripada MIASA kerana mengangkat tema bunuh diri. Melalui satu kenyataan, MIASA turut menyifatkan konsep bunuh diri dalam persembahan Aina seolah-olah mendorong seseorang mencederakan diri dan dianggap keterlaluan serta melanggar peraturan Garis Panduan Laporan Media Terhadap Bunuh Diri.

Persembahan secara langsung
Bagi mempromosikan "Sumpah", Aina Abdul mempersembahkan lagu ini secara langsung dalam rancangan Malaysia Hari Ini di TV3 pada 28 Mac 2019 dan Borak Kopitiam pada 13 Julai.

Format dan senarai runut
Muat turun digital
 "Sumpah" – 3:50

Sejarah keluaran
NegaraTarikhFormatSyarikat rakamanMalaysia26 Mac 2019Muat turun digitalPenstriman digitalMekar Jaya Enterprise

Anugerah dan pencalonan
 Tahun  Anugerah Kategori  Penerima/Karya tercalon Keputusan 2020 Anugerah Bintang Popular Berita Harian ke-33 Lagu Paling Boom Popular  "Sumpah" 

Rujukan

Kategori:Lagu 2019
Kategori:Single 2019
Kategori:Lagu Aina Abdul